सावित्रालाई काठमाडौं युरोको सम्मान
काठमाडौं युरो स्कुलले फुटबलर सावित्रा भण्डारीलाई शनिबार नगदसहित सम्मान गरेको छ । राष्ट्रिय फुटबल टोलीकी सदस्य सावित्रालाई फुटबलको माध्यमबाट राष्ट्रलाई अन्तर्राष्ट्रियजगत चिनाउन महत्त्वपूर्ण योगदान पुर्‍याउँदै नेपालको गौरव बढाएकोमा काठमाडौं युरो स्कुलले स्पोर्ट्स मिट समापनमा सम्मान गरेको हो ।
काठमाडौँ — काठमाडौं युरो स्कुलले फुटबलर सावित्रा भण्डारीलाई शनिबार नगदसहित सम्मान गरेको छ । राष्ट्रिय फुटबल टोलीकी सदस्य सावित्रालाई फुटबलको माध्यमबाट राष्ट्रलाई अन्तर्राष्ट्रियजगत चिनाउन महत्त्वपूर्ण योगदान पुर्‍याउँदै नेपालको गौरव बढाएकोमा काठमाडौं युरो स्कुलले स्पोर्ट्स मिट समापनमा सम्मान गरेको हो ।काठमाडौं युरोका अध्यक्ष प्रमोद पाण्डे, बोर्ड अफ डाइरेक्टर राजाराम पुडासैनी र ज्ञानेन्द्रमान जोशी, शैक्षिक निर्देशक डा. दीपक गुप्ता तथा भाइस प्रिन्सिपल राममणि पौडेलले सावित्रालाई नगद र मायाको चिनो प्रदान सम्मान गरे । ‘साम्बा’ उपनामले चिनिने सावित्रा युरोपको व्यावसायिक फुटबल लिग खेल्ने पहिलो नेपाली खेलाडी हुन् ।सावित्राले काठमाडौं युरोमा नवनिर्मित फुटसल कोर्टको उद्घाटन गर्नुका साथै स्पोर्ट्स मिटमा पदक जितेका खेलाडीलाई पुरस्कृत गरेकी थिइन् । स्पोर्ट्स मिटमा फुटबल, बास्केटबल, एथलेटिक्स, कबड्डी र विभिन्न परम्परागत खेलमा प्रतिस्पर्धा भएको थियो ।काठमाडौं युरोले विगतमा दक्षिण एसियाली खेलकुद (साग) का स्वर्ण विजेता करातेका दीपक श्रेष्ठ र मन्डेकाजी श्रेष्ठ, १३ औं सागका स्वर्ण विजेता साइक्लिङका बुद्धिबहादुर तामाङ, करातेका परशुराम बाँस्तोला, फुटबलका प्रज्ज्वलप्रताप क्षेत्री, सागका कीर्तिमानी धावक वैकुण्ठ मानन्धर, करातेका सुमन तिमल्सिनालगायतलाई सम्मान गरेको थियो ।